CELEX: 62020CA0472
Language: et
Date: 2022-03-31 00:00:00
Title: Kohtuasi C-472/20: Euroopa Kohtu (kuues koda) 31. märtsi 2022. aasta otsus (Fővárosi Törvényszéki eelotsusetaotlus – Ungari) – Lombard Pénzügyi és Lízing Zrt. versus PN (Eelotsusetaotlus – Tarbijakaitse – Direktiiv 93/13/EMÜ – Ebaõiglased tingimused – Krediidilepingud – Riigi omavääringus tagastatavana nomineeritud laen – Lepingutingimus, millega valuutarisk jäetakse tarbija kanda – Lepingu põhiobjektiga seotud tingimuse ebaõiglane laad – Mõju – Lepingu tühisus – Tarbija oluline kahju – Direktiivi 93/13 tõhusus – Kõrgeima kohtu mittesiduv arvamus – Võimalus taastada poolte jaoks olukord, milles nad oleksid olnud siis, kui seda lepingut ei oleks sõlmitud)

23.5.2022   
            
            
               ET
            
            
               Euroopa Liidu Teataja
            
            
               C 207/3
            
         
      Euroopa Kohtu (kuues koda) 31. märtsi 2022. aasta otsus (Fővárosi Törvényszéki eelotsusetaotlus – Ungari) – Lombard Pénzügyi és Lízing Zrt. versus PN
      (Kohtuasi C-472/20) (1)
      
      (Eelotsusetaotlus - Tarbijakaitse - Direktiiv 93/13/EMÜ - Ebaõiglased tingimused - Krediidilepingud - Riigi omavääringus tagastatavana nomineeritud laen - Lepingutingimus, millega valuutarisk jäetakse tarbija kanda - Lepingu põhiobjektiga seotud tingimuse ebaõiglane laad - Mõju - Lepingu tühisus - Tarbija oluline kahju - Direktiivi 93/13 tõhusus - Kõrgeima kohtu mittesiduv arvamus - Võimalus taastada poolte jaoks olukord, milles nad oleksid olnud siis, kui seda lepingut ei oleks sõlmitud)
      (2022/C 207/04)
      Kohtumenetluse keel: ungari
      
         Eelotsusetaotluse esitanud kohus
      
      Fővárosi Törvényszék
      
         Põhikohtuasja pooled
      
      
         Appelant: Lombard Pénzügyi és Lízing Zrt.
      
         Vastustaja: PN
      
         Resolutsioon
      
      
                  1.
               
               
                  Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes tuleb tõlgendada nii, et selle sätete soovitavat toimet ei saa sellist olukorda reguleerivate riigisiseste dispositiivsete õigusnormide puudumisel tagada ainult asjaomase liikmesriigi kõrgeima kohtu arvamuse abil, mis ei ole siduv ja milles antakse alama astme kohtutele teada, millist lähenemist tuleb järgida lepingu kehtivaks tunnistamiseks või selle tuvastamiseks, et see on tekitanud poolte vahel õiguslikke tagajärgi, kui see leping ei saa selle põhiobjektiga seotud ebaõiglase tingimuse tõttu edasi kehtida.
               
            
                  2.
               
               
                  Direktiivi 93/13 tuleb tõlgendada nii, et sellega ei ole vastuolus see, kui pädev liikmesriigi kohus otsustab taastada laenulepingu poolte suhtes olukorra, milles nad oleksid olnud, kui seda lepingut ei oleks sõlmitud põhjusel, et nimetatud lepingu põhiobjektiga seotud tingimus tuleb tunnistada selle direktiivi alusel ebaõiglaseks, võttes arvesse, et kui see taastamine osutub võimatuks, on tema ülesanne tagada, et tarbija oleks lõpuks olukorras, milles ta oleks olnud siis, kui ebaõiglaseks tunnistatud lepingutingimust ei oleks kunagi olemas olnud.
               
            
         (1)  ELT C 423, 7.12.2020.